open-index/open-wikipedia-markdown huggingface dataset:
Rūšizmas

**Rūšizmas** – polinkis vertinti elgesį su individu remiantis tik jo priklausymu tam tikrai rūšiai, nekreipiant dėmesio į kitus moraliai reikšmingus kriterijus. Neretai tai susiję su antropocentrizmu – įsitikinimu, kad žmonių rūšis (''Homo sapiens sapiens'') yra pranašesnė ir vertingesnė už kitas.

Rūšizmo koncepcija daugiausiai naudojama gyvūnų teisių šalininkų, teigiančių, kad žmonės, spręsdami kaip turėtų elgtis su gyvūnais, atsižvelgia ne į jų gebėjimą jausti skausmą ar poreikių turėjimą, bet vien tik į priklausymą tam tikrai rūšiai. Tuo tarpu oponentai, kaip kad filosofijos profesorius Carl Cohen, mano, jog rūšizmas yra priimtinas elgesys, nes gyvūnai negali būti moralinės bendruomenės nariai.

## Istorija
Pats žodis *rūšizmas* () buvo pirmą kartą paminėtas anglų psichologo Ričardo D. Raiderio 1973 metais bandant apibrėžti įsitikinimą, savo esmine forma artimą rasizmui bei seksizmui. Jis teigė, kad žmonės turi individą matyti kaip atskirą būtybę, o ne kaip tam tikros rūšies, rasės, lyties, amžiaus ar kitokių savybių atstovą. Jis, kaip ir kiti nepritariantys rūšizmui, siūlo gyvūnų jaučiamą skausmą vertinti taip pat, kaip ir žmonių skausmą.

Nors sąvoka „rūšizmas“ yra sąlyginai nauja, ją atitinkančių minčių galima surasti jau nuo XVIII a. pabaigos.

Sukurtą terminą „rūšizmas“ labiausiai išpopuliarino filosofas Peter Singer, ypač 1975 metais pasirodžiusia knyga „''Animal liberation''“, kurioje rašo:

Šiuo metu terminą *rūšizmas* vartoja nemažai filosofų ir gyvūnų teisių šalininkų.

## Šaltiniai

## Nuorodos
* Filmas apie rūšizmą The Superior Human?
Paduja

**Paduja**, arba **Paduva** (), – miestas Italijoje, Veneto regione. Paduja yra to paties pavadinimo provincijos administracinis centras. Svarbus susisiekimo mazgas, kanalas jungia su Adrijos jūra. Išvystyta mašinų, chemijos, lengvoji, poligrafijos pramonė. Yra Botačino muziejus (*Museo Bottacin*), romėnų pastatų liekanos, Šv. Antano bažnyčia (XIII a., muziejus), Šv. Jurgio oratorija (XIV a.).

2021 m. Paduvos bažnyčių ir koplyčių XIV a. freskos buvo UNESCO pripažintos kaip pasaulio paveldo objektas.

## Istorija
Paduja minima IV a. pr. m. e. kaip svarbus romėnų prekybos centras. XII a. miestas gavo komunos teises. XIII a. tapo amatų, prekybos centru. XV a., pirmaisiais nepriklausomybės – atsiskyrimo nuo Venecijos respublikos metais – buvo srities kultūros centras. Per Padują Veneciją pasiekė renesansas. 1222 m. Padujoje įkurtas universitetas – antrasis po Bolonijos universiteto, vienas seniausių Europoje. 1592–1610 m. čia dirbo Galileo Galilėjus. Padujoje yra išlikę romėnų statinių – antkapinių paminklų, tiltų, amfiteatro bei forumo liekanų.

## Sportas
### Futbolas
* Calcio Padova (futbolo klubas)
* Petrarca Padova (futbolo klubas)
* Stadio Euganeo (stadionas)

## Išnašos
Gilūšis (Alytaus r.)

**Gilūšis** – ežeras pietų Lietuvoje, Alytaus rajone, apie 1 km į šiaurės vakarus nuo Daugų miesto, į šiaurę nuo kelio  sankirtos su keliu . Ilgis šiaurės vakarų–pietryčių kryptimi 0,53 km, plotis iki 0,22 km. Krantai sausi, aukšti, apaugę pievomis ir medžiais. Per Gilūšį iš Neveiglo į Didžiulio ežerą teka Abista. Šalia įsikūręs Daugų kaimas.

Ežerėvardis *Gilū́šis* kildinamas nuo žodžio *gilus* („einantis toli žemyn“).

## Šaltiniai
Laivų divizija

**Laivų divizija** () - TSRS ir Rusijos karinio jūrų laivyno taktinis junginys, sudarytas iš pirmo rango karo laivų arba žemesnio rango karo laivų divizionų ar brigadų.

TSRS turėjo tokias laivų divizijas
* 2-oji priešpovandeninių laivų divizija (Šiaurės laivynas) (*2-я дивизия противолодочных кораблей СФ*)
* 3-oji povandeninių laivų divizija (Šiaurės laivynas) (*3-я дивизия подводных лодок СФ*)
* 7-oji povandeninių laivų divizija (Šiaurės laivynas) (*7-я дивизия подводных лодок СФ*)
* 8-oji povandeninių laivų divizija (Šiaurės laivynas) (*8-я дивизия подводных лодок СФ*)
* 10-oji povandeninių laivų divizija (Ramiojo vandenyno laivynas) (*10-я дивизия подводных лодок ТОФ*)
* 16-oji povandeninių laivų divizija (Baltijos laivynas) (*16-я дивизия подводных лодок СФ БФ*)
* 18-oji povandeninių laivų divizija (Šiaurės laivynas) (*18-я дивизия подводных лодок СФ*)
* 22-oji laivų divizija (Baltijos laivynas) (*22-я дивизия БФ*)
* 23-oji vandens rajono apsaugos laivų divizija (Šiaurės laivynas) (*23-я дивизия кораблей охраны водного района СФ*)
* 26-oji povandeninių laivų divizija (Ramiojo vandenyno laivynas) (*26-я дивизия подводных лодок ТОФ*)
* 29-oji povandeninių laivų divizija (Ramiojo vandenyno laivynas) (*29-я дивизия подводных лодок ТОФ*)
* 30-oji antvandeninių laivų divizija (Juodosios jūros laivynas) (*30-я дивизия надводных кораблей ЧФ*)
* 31-oji povandeninių laivų divizija (Šiaurės laivynas) (*31-я дивизия подводных лодок СФ*)
* 34-oji vandens rajono apsaugos laivų divizija (Baltijos laivynas, Liepoja) (*34 дивизия охраны водного района БФ* Лиепая)
* 33-oji povandeninių laivų divizija (Šiaurės laivynas) (*33-я дивизия подводных лодок СФ*)
* 37-oji desantinių laivų divizija (Šiaurės laivynas) (*37-я дивизия морских десантных сил СФ*)
* 45-oji povandeninių laivų divizija (Ramiojo vandenyno laivynas) (*45-я дивизия подводных лодок ТОФ*)
* 51-oji torpedų katerių divizija (Šiaurės laivynas) (*51-я дивизия торпедных катеров СФ*)
* mokomųjų laivų divizija (Baltijos laivynas, Kronštatas) (*дивизия учебных кораблей БФ* Кронштадт)
Ivaškevičius

;Ivaškevičius
* Arvydas Ivaškevičius – politikas;
* Janušas Ivaškevičius – lenkų istorikas, archyvaras;
* Juozas Ivaškevičius – gydytojas anesteziologas, reanimatologas;
* Kęstutis Ivaškevičius – futbolo žaidėjas;
* Marius Ivaškevičius – prozininkas, dramaturgas.
;Ivaškevičienė
* Janina Ivaškevičienė – gydytoja fiziologė;
* Loreta Ivaškevičienė – gydytoja kardiologė.
;Ivaškevičiūtė
* Marija Ivaškevičiūtė – šokėja.

## Etimologija
Nereta, gana plačiai Lietuvoje paplitusi pavardė. Kilusi iš slavų pavardės , , kuri padaryta iš vardo *Иван, Iwan* mažybinės formos *Івашка, Ивашка, Iwaszko*.

## Šaltiniai
Ruibiškė

**Ruibiškė** – kaimas Tauragės rajono savivaldybėje, 3 km į pietus nuo Upynos, išsidėstęs abipus Šunijos krantų.

## Istorija

Kaimas – vienkieminis, žinomas nuo XVIII a. 1913 m. atliekant gyventojų apklausą dėl Upynos katalikų parapijos (cirkularo) steigimo. Ruibiškėje (*Дер. Руйбишке*) buvo surašytos 16 katalikų šeimų su 92 gyventojų, kurios valdė 184 dešimtines žemės. Didžiausius žemės sklypus – po 20 dešimtinių valdė Motiejus Vasiliauskas Adomo (1871–1952) ir Gotautas Juozapas.

1920 m. surašyti gyventojų ūkiai ir jų dydis, sumokėti mokesčiai. Ruibiškėje registruota 19 ūkių (Stepono Misiaus – 20 deš., Marijonos Juškaitės – 12, Petro Juškio – 20, Motiejaus Vasiliausko – 19, Agnieškos Vainauskienės – 13, Kazimiero Vasiliausko – 20, Prano Milikausko – 5, Jurgio Keršulio – 1, Kazimiero Smailio – 10, Juozo Keršulio – 10, Onos Mockienės – 8, Juozo Motuzo – 16, Juozo Gotauto – 17, Onos Norgailienės – 20, Stanislavos Zeleckienės – 20, Jono Maselskio – 20, Jono Bartkaus – 4, Ievos – Dilnikaitės – 1,5, Liudvikos Vainauskienės – 15; viso 241,5 deš.). Kitais, 1921 m., Misiaus Stepono – 18 deš., Juškio Petro – 20, Skyrienės Agnieškos – 12, Vasiliausko Motiejaus – 18, Vasiliauskienės Agnieškos – 12, Maselskio Jono – 20, Norgailaitės Onos – 20, Zeleckienės Stanislavos – 20, Gotauto Juozo – 15, Vasiliausko Kazimiero – 26, Milikausko Prano – 3, Keršulio Jono – 1, Keršulio Juozo – 10, Žimančio Kazimiero – 1,5, Mockienės Onos – 7, Bartkaus Jono – 3, Smailio Kazimiero – 9, Motuzienės Stanislavos – 4, Vainauskaitės Veronikos – 2,5, Valavičiaus Antano – 2,5; viso 224,5 deš.).

## Gyventojai

## Šaltiniai
Kalcio salietra

**Kalcio salietra** (Ca(NO3)2) – azoto trąša. Azoto turi 13 %, granuliuota su 5 % amonio salietros priedu 15,5-16 %. Kalcio salietroje yra 28 % kalcio oksido, kuris mažina dirvos rūgštingumą. Tinka rūgščioms dirvoms. Ši trąša tinka ir papildomam tręšimui.
KAS

**KAS** (CO(NH2)2 nNH4NO3 mH2O) – karbamido ir amonio salietros tirpalas. Bendrojo azoto kiekis 28-32 %. Jos įvardijamos pagal azoto kiekį: KAS-28, KAS-30, KAS-32. Jas galima vienodai paskleisti ant pasėlio ar dirvos, geriau atitinka vietinio bei papildomo tręšimo reikalavimus, tinka mišiniams su pesticidais. Vengti tręšti augalus karštą, saulėtą dieną
Paprastas superfosfatas

**Paprastas superfosfatas** (Ca(H2PO4)2H2O+CaSO4*2H2O) – sudėtinė trąša, susidedanti iš kalcio dihidrofosfato ir bevandenio gipso mišinio. Veikliosios medžiagos (P<sub>2</sub>O<sub>5</sub>) turi 19-20 %. Dirvos reakcijos nekeičia, tinka pagrindiniam ir priešsėjiniam tręšimui visiems augalams.
Kalio chloridas

**Kalio chloridas** (KCl) – kalio druska. Kalis gyvybiškai svarbus žmogaus organizmui ir kalio chlorido vartojimas per burną (su maistu) yra dažniausias jo papildymo būdas, nors jis taip pat gali būti praskiestas ir naudojamas intraveniniu būdu. Jis gali būti naudojamas kaip druskos pakaitalas maiste, bet dėl jos silpno, kartoko, ne tokio sūraus skonio, dažniausiai yra maišomas su natrio druska (natrio chloridu).

## Medicinoje
Kalio chloridas naudojamas hipokalemijai ir su ja susijusius simptomus bei apsinuodijimus rusmene gydyti, taip pat kaip elektrolitų papildytojas organizme. Receptinis kalio citratas (kalis randama vaisiuose ir daržovėse) gali būti paskirtas kaip alternatyva kalio chloridui.

## Žemės ūkyje
Kalio chloridas taip gali būti naudojamas kaip trąša, nes kalis reikalingas ne tik žmogui, bet ir kitiem gyviem organizmams. Trivialusis pavadinimas – silvinas. Veikliosios medžiagos (K<sub>2</sub>O) turi apie 60 %. Jis tinka daugumai augalų, išskyrus daržoves, kurios nepakenčia chloro. Šią trąšą geriau išberti rudenį pagrindinio tręšimo metu, kad išsiplautų augalams kenksmingas chloras.
Dvigubas superfosfatas

**Dvigubas superfosfatas** (cheminė formulė Ca(H2PO4)2H2O) – fosforo trąša. Veikliosios medžiagos (P<sub>2</sub>O<sub>5</sub>) turi 36-45 %. Mažiau tinka augalams, kuriems reikia sieros (ankštiniams ir bastutiniams).
Precipitatas

**Precipitatas** (CaHPO42H2O) – fosforo trąša. Veikliosios medžiagos (P<sub>2</sub>O<sub>5</sub>) turi 25-35 %. Jis yra aktyvesnis už superfosfatą rūgštesnėse dirvose, kadangi geriau tirpsta silpnose rūgštyse. Tinka pagrindiniam tręšimui rūgščiuose dirvožemiuose.
Grigalius XIII

**Popiežius Grigalius XIII** (tikrasis vardas *Ugo Boncompagni*, 1502 m. sausio 7 d. – 1585 m. balandžio 10 d.) – italų kanonistas, 226-asis Romos katalikų bažnyčios popiežius (1572 m. gegužės 13 d. – 1585 m.).

## Biografija
Studijavo teisę Bolonijos universitete, kanonų teisės daktaras. 1531-1539 m. šio universiteto profesorius. 1545-1563 m. Tridento susirinkimo dalyvis. Nuo 1558 m. Viesto (Apulija) vyskupas, nuo 1565 m. kardinolas, popiežiaus legatas Ispanijoje.

Vienas kontrreformacijos vadovų. Katalikų lygos Prancūzijoje, sukilimo prieš Anglijos karalienę Elžbietą I Airijoje įkvėpėjas, siekė, kad Ispanija prieš Angliją pasiųstų Nenugalimąją armadą. Rėmė jėzuitus, pritarė oratorionų ordino įkūrimui, reorganizavo bazilijonų ordiną.

Švietimo srityje vykdė Tridento susirinkimo nuostatas – įvairiose šalyse įkūrė ir rėmė 23 jėzuitų seminarijas. 1570 m. įkūrė kolegiją Vilniuje, 1577 m. Romoje įkūrė graikų, 1579 m. anglų ir 1584 m. maronitų kolegijas. 1580 m. sujungė vengrų ir germanų kolegijas. Laikomas vienu Romos kolegijos (vėliau Grigaliaus universitetas) ir jėzuitų filosofijos, teologijos ir teisės mokyklos steigėjų. 1579 m. spalio 29 d. bule patvirtino Vilniaus universiteto įkūrimą.

1582 m. reformavo Julijaus kalendorių, suderino jį su astronominiais duomenimis. Naujasis kalendorius vadinamas Grigaliaus kalendoriumi. Įsteigė nuolatines nunciatūras. Pritarė misionieriškai veiklai Ispanijos ir Portugalijos kolonijose, rėmė jėzuitų misijas Indijoje, Japonijoje, Etiopijoje.

Rūpinosi Vatikano diplomatiniais ryšiais, savo legatą šiaurės šalims A. Poseviną 1577 m. pasiuntė į Švediją ir 1579 m. į Rusiją prikalbinti Švedijos karalių Joną III ir Rusijos carą Ivaną IV atsiversti į katalikybę. 1581 m. tarpininkavo tarp caro Ivano IV ir Lietuvos didžiojo kunigaikščio Stepono Batoro dėl taikos ir koalicijos prieš Osmanų imperiją sudarymo. Popiežiaus valstybėje rūpinosi žemės ūkiu ir manufaktūromis. Stengėsi atgauti Bažnyčios prarastus miestus.

Grigalius XIII pertvarkė ligi tol galiojusią kanonų teisę (*[[Corpus Iuris Canonici]]*), perdirbo kanonų teisės sąvadą (paskelbdamas *Correctores Romani*) ir išleido naują bažnytinės teisės sąvadą (kodeksą) 1582 m., galiojusį iki pat 1917 metų kanonų kodekso (*[[Codex Iuris Canonici]]*).

## Nuorodos
* Sąrašas:Popiežiai
## Šaltiniai

* Gregorio XIII, in Enciclopedia Cattolica, vol. 6, Casa Editrice Sansoni, Firenze 1951;
* Candido Mesini, Il pontificato di Gregorio 13. (Ugo Boncompagni) nel 4. centenario della sua elezione al soglio pontificale, 1572–1972, estratto da Strenna storica bolognese, Bologna, 1972;
* Knowles M. D. – Obolensky D. (a cura di), La Riforma e la Controriforma, in Storia della Chiesa, vol. 3, Edizioni Marietti, Genova 1992;
* Borromeo A., Gregorio XIII, in Enciclopedia dei Papi, Istituto della Enciclopedia Italiana, Roma 2000;
Boro superfosfatas

**Boro superfosfatas** – fosforo trąša. Jis yra papildytas mikroelementu boru (0,2 %). Skirtas tręšti runkelius, linus, dobilus, daržoves, rapsus.
Kalio druska

**Kalio druska** (KCl+mKCl nNaCl) – kalio trąša. Veikliosios medžiagos (K<sub>2</sub>O) turi 40 %. Tinka augalams, kuriems nekenksmingas chloras (javams, burokėliams, runkeliams). Šią trąšą geriau išberti rudenį pagrindinio tręšimo metu, kad išsiplautų augalams kenksmingas chloras.
Silvinitas

**Silvinitas** (mKCl nNaCl) – kalio trąša. Veikliosios medžiagos (K<sub>2</sub>O) turi 14 %. Silvinitu tręšiama iš rudens. Netinka naudori daržovėms ir bulvėms, kadangi jame yra daug natrio chlorido. Tinka cukriniams ir pašariniams runkeliams tręšti.
Kalio magnezija

**Kalio magnezija** (K2SO4MgSO4) – kalio trąša. Veikliosios medžiagos (K<sub>2</sub>O) turi 28-30 % ir 9 % magnio oksido. Tinka rūgščioms ir lengvos granuliometrinės sudėties (smėlio, priesmėlio) dirvoms, kurioms trūksta magnio. Ypač tinka bulvėms, daržovėms ir kitiems chlorui jautriems augalams tręšti.
Kalio sulfatas

**Kalio sulfatas** (K2SO4) – kalio trąša. Veikliosios medžiagos (K<sub>2</sub>O) turi 45-52 %. Kalio sulfatas naudojamas tręšti daržoves ir kitus augalus, kuriems kenksmingas chloras.

Žinomas nuo XIV a. pradžios.
Amofosas

**Amofosas** (NH4H2PO4) – sudėtinė trąša. Chemiškai grynas amofosas turi 12 % azoto ir 61,7 % (P<sub>2</sub>O<sub>5</sub>). Ši trąša nesukrenta, tinka trąšų mišiniams gaminti. Azoto ir fosforo santykis 1:5, todėl ši trąša labiau tinka žiemkenčiams iš rudens, ypač kai yra suvėlinama jų sėja. Amonio pavidalo azotas greitai neišsiplauna, žiemkenčiai turi pakankamai azoto vegetacijos pradžioje.
Atyrau

**Atyrau** – miestas vakarų Kazachstane, Atyrau srities administracinis centras. Nutolęs 2700 km į vakarus nuo Almatos ir 350 km į rytus nuo Astrachanės. Išvystyta naftos ir žuvies pramonė. Vien per 1999 m. mieste įsikūrė apie 142500 užsieniečių, maždaug 80 % Atyrau gyventojų sudaro kazachai, po jų seka rusai ir kitos tautos kaip korėjiečiai ir bulgarai.

## Geografija
Atyrau yra pagrindinis Kazachstano uostas prie Kaspijos jūros ir Žajiko upės deltos. Atyrau yra 20 maždaug metrų žemiau jūros lygio. Laikoma, kad Atyrau yra dviejuose žemynuose – Azijoje ir Europoje, o žemynų ribą žymi Žajiko upė.

## Istorija
Medinis fortas prie Žajiko upės buvo pastatytas 1645 m. ir pavadintas *Nižnij Jaickij gorodok* rusų pirklio Michailo Gurjevo, kuris prekiavo su galingais Chivos ir Bucharos miestais Vidurinėje Azijoje. Fortas buvo sugriautas Jajiko kazokų, tada Gurjevas turėjo atstatyti fortą, tik šį kartą pastatyti jį akmeninį. Fortas buvo atstatytas nuo 1647 iki 1662 m. Caras Aleksėjus pasiuntė kareivių garizoną, kad apsaugotų fortą nuo kazokų puolimų. Atsikeršijant rusams kazokų sukilėlių vadas Stenka Razinas užėmė fortą 1667 ir 1668 m. Fortas prarado savo strateginę vertę ir buvo nugriautas 1810 m. Nuo 1708 iki 1992 m. miestas vadinosi ***Gurjevu***.

## Sportas
* FK Atyrau (futbolas)
Azofoska

**Azofoska** – sudėtinė trąša. Joje yra azoto, fosforo ir kalio po 16 %. Pagal elementų santykį ypač tinka javams tręšti.
Čokas (vamzdis)

**Čokas** (, *choke – bore*) – lygiavamzdžio šratinio šautuvo vamzdžio kanalo susiaurėjimas gale, didinantis šūvio glaustumą ir kaunamąjį atstumą iki 40 m. Čokas sutelkia iššaunamus šratus į glaudesnę „čiurkšlę“. Čoko efektyvumas priklauso nuo susiaurėjimo dydžio, susiaurėjimo formos, šratų dydžio ir kitų veiksnių. Tikras efektyvumas nustatomas šaunant į taikinį ir apžiūrint šratų sklaidą rodančias skyles.

Pagal susiaurėjimo dydį čokas gali būti:
* silpnas (nuo 0,15 iki 0,25 mm) – užtikrina gerą šratų sklaidą, galima šaudyti visų dydžių šratais, grankulkėmis ir specialiomis kulkomis
* pusinis čokas (0,5 mm) – tinka šaudyti visų dydžių šratais, grankulkėmis ir specialiomis kulkomis
* vidutinis čokas (0,75 mm) – tinka šaudyti visų dydžių šratais, grankulkėmis ir vamzdžio susiaurėjimą atitinkančomis kulkomis
* čokas (1,0 mm) – tinka šaudyti vidutiniais ir mažais šratais (stambių šratų ir grankulkiu sklaida blogesnė), galima šaudyti ir kulkomis, kurios atitinka vamzdžio susiaurėjimą
* stiprus čokas (1,20-1,25 mm) – tinka šaudyti iš toli smulkiais šratais (nuo 2,5 mm ir mažesniais), netinka šaudyti stambiais šratais, grankulkėmis ir kulkomis
* labai stiprus čokas (1,4-1,45 mm) – daromas pagal specialų užsakymą. Tinka šaudyti labai smulkiais šratais ir visiškai netinka šaudyti grankulkėmis ir kulkomis.

Pagal susiaurėjimo formą čokai skirstomi į normalius, aštriabriaunius, taurinius, *skeet* tipo, *paradoksus* ir reguliuojamus.

Pagal sandarą čokai būna:
* neatskiriami () – jie yra neatskiriama vamzdžio dalis
* nuimami () – tvirtinami ant vamzdžio galo sriegine jungtimi
* reguliuojami () – jie leidžia keisti vamzdžio susiaurėjimo dydį

## Nuorodos
* Hawks C. Shotgun Chokes
Iliustracijos:
* Vamzdžiai su čokais – scheminiai piešiniai
Kaukolė ir kaulai

**Kaukolė ir kaulai** (angl. *Skull & Bones*) – slapta Jeilio universiteto brolija, įkurta 1832 m. Tai seniausia Jeilio draugija, kurios nariais yra buvę nemažai įtakingų žmonių, pavyzdžiui, Džordžas H. V. Bušas, Džordžas V. Bušas ir Džonas Keris.

Draugija, dar žinoma pavadinimu „Mirties ordinas“ (), į savo gretas priima 15 trečio kurso studentų, kurie duoda iškilmingą slaptumo priesaiką. Dažniausiai naujas narys yra iš šeimos, turinčios ilgą ryšių su šia draugija istoriją, yra energingas, išradingas, politiškas, ir svarbiau už viską norintis paaukoti savo „nepriklausomybę“ slaptam ordino „bendram tikslui“.

Jeilio universiteto pateikiamais 1999 m. duomenimis draugijos turtas buvo vertinamas daugiau nei 4 milijonais JAV dolerių. Draugijos pajamos, gautos per 1999 m., viršijo 759 tūkst. JAV dolerių. Mauzoliejaus vertė 1991 m. buvo 716 tūkst. JAV dolerių.

„Kaukolė ir kaulai“ yra vienintelė draugija turinti savo vasarnamį, esantį St. Lawrence upės saloje, tarp Niujorko ir Ontarijo valstijų.

## Išnašos
Kostanajus

**Kostanajus** () arba **Kustanajus** – miestas šiaurinėje Kazachijos dalyje, prie Tobolo upės; srities centras. Metalo apdirbimo, maisto (mėsos, miltų), tekstilės pramonė.

Kostanajuje yra 8 aukštojo mokslo įstaigos. Mieste yra 22 koledžai.

## Istorija
Įkurtas 1879 m. 1893–1895 m. vadintas Nikolajevsku. Iki 1997 m. miesto pavadinimas buvo žinomas kaip ***Kustanajus*** ().

## Žymios vietos
Kostanajuje yra gausu vietovių, turtingų savo istorija ir kultūra. Srities centre yra sunitų mečetė, srities administracijos pastatas, Kostanajaus srities universitetas, I. Altynsarino regioninis memorialinis muziejus, kazachų dramos teatras, Centrinė aikštė, geležinkelio stotis. Tarp istorinių monumentų yra I. Altynsarino monumentas, dviejų SSRS herojų (I. F. Pavlovo and L. I. Bedos) biustai, A. Baitursynovo monumentas, II pasaulinio karo aukų memorialinis kompleksas, A. Imanovo biustas, L. I. Taranu biustas ir B. Madžlinu monumentas.

## Susisiekimas
Pagrindinės automagistralės iš Kostanajaus veda į Rusijos miestus – Čeliabinską, Magnitogorską, Troicką, Jekaterinburgą, Kurganą, Tiumenę ir į Kazachstano miestus Astaną bei Almatą. Kiti keliai jungia su aplinkiniais miestais. Visų geležinkelių ilgis siekia 1048 km. 53 stotys gamina keleivinio transporto priemones. Nafta Kostanajų pasiekia iš Rusijos ir yra gabenama į kitus Kazachstano regionus.

Kostanajaus oro uostas priima šiuos lėktuvus: Tu-134, Tu-154, Аn-22, Il-86,Boeing. Iš Kostanajaus oro uosto skraidinama į kitus Kazachstano miestus, NVS valstybes, Vokietijos miestus Frankfurtą ir Hanoverį, į Jungtinius Arabų Emyratus, Turkiją ir kt.

## Sportas
Kostanajuje yra įsikūrusi FK Tobyl Ķostanaj komanda, žaidžianti Kazachstano futbolo lygoje.

## Šaltiniai

## Nuorodos
* Kostanajaus srities akimo informacinis portalas  
* Kostanajaus svetainė 
* Regiono informacinė svetainė
Kalio salietra

**Kalio salietra** (KNO3), dar vadinama Čilės salietra, – kompleksinė trąša, turinti 14 % azoto ir 46 % kalio oksido (K2O).

Ji randama kaip mineralinė salietra ir yra natūralus azoto šaltinis. Kalio salietra yra vienas iš kelių azotą turinčių junginių, kurie vadinami salietromis.

Kalio salietra yra naudojama trąšose, raketų kure ir fejerverkuose. Tai viena iš sudedamųjų parako dalių ir buvo naudojama viduramžiuose kaip konservantas.

Kalio salietra nėra nuodinga medžiaga. Degdama išskiria daug dūmų, kurie nėra nuodingi.

## Savybės

Kalio salietra turi ortorombinę kristalinę struktūrą kambario temperatūroje, kuri pasikeičia į trigonalinę sistemą esant 129 °C.

Kalio salietra yra vidutiniškai tirpi vandenyje, bet jos tirpumas didėja kylant temperatūrai. Vandeninis tirpalas yra beveik neutralus, jo pH yra 6,2, 14 °C 10 % komercinių miltelių tirpale. Tai nėra labai hidroskopinė medžiaga, ji sugeria apie 0,03 % vandens esant 80 % santykiniui drėgnumui. Kalio salietra netirpsta alkoholyje ir nenuodinga.

## Panaudojimas

### Trąšos

Kalio salietra naudojama trąšose, kaip kalio ir azoto šaltinis. Ji ypač tinka naudoti vaisiaus ar šaknies augimo metu, kai augalas pasisavina daug kalio.

### Farmakologija
* Naudojama kai kuriose dantų pastose dėl per jautrių dantų, kadangi yra galimas gydymas.
* Istoriškai buvo naudojama gydyti astmai.
* Naudojama Tailande kaip „inkstų tablečių“ sudedamoji dalis, kad sumažintų cistito, pielonefrito ir uretrito simptomus.

## Šaltiniai
Mercury Sable

**Mercury Sable** – didelės klasės automobilis, kurį nuo 2008 m. gamina „Mercury“. 1986–2005 m. modelis gamintas vidutinio automobilio klasėje.

Sable kartos:
* Pirmoji karta (1986–1991)
* Antroji karta (1992–1995)
* Trečioji karta (1996–1999)
* Ketvirtoji karta (2000–2005)
* Penktoji karta (2008-2009)
Mikalojus Husovianas

**Mikalojus Husovianas** (, ; kiti pavardės rašymo variantai: *Hussoviensis*, *Hussovianus*, *Ussovius*, *Hussowski*, *Gusowski*; apie 1480 m. – po 1533 m.) – lotyniškai rašęs poetas humanistas, gyvenimu ir kūryba betarpiškai susijęs su Lietuva.

## Biografija
Apie jo kilmę ir gyvenimą nedaug kas žinoma. M. Husovianas buvo daugiatautės Lietuvos Didžiosios Kunigaikštystės pilietis, jos patriotas. Remiantis poema apie stumbrą, galima manyti, kad poetas buvo gimęs LDK, kadangi tame kūrinyje Lietuvą jis vadina savo kraštu ir savo tėvyne.

Spėjama, kad apie 1492 m. jis atvyko į Vilnių. Čia jį globojo Vilniaus katedros kanauninkas, Lietuvos didžiojo kunigaikščio Aleksandro sekretorius Erazmas Vitelijus (Ciolekas). Drauge su juo M. Husovianas 1518–1522 m. gyveno Romoje, kur susipažino su popiežiaus Leono X globojamais poetais humanistais ir jų kūryba. Poema išleista Krokuvoje 1523 m.

## Kūryba

Gyvendamas Romoje ir norėdamas supažindinti popiežių su stumbrų medžiokle, parašė didžiausią savo kūrinį – poemą „Giesmė apie stumbro išvaizdą, žiaurumą ir medžioklę“ (*De statura, feritate ac venatione bisontis carmen*). Giesmėje aptariamos to meto politinės ir socialinės aktualijos, keliama Europos krikščioniškų valstybių vienybės kovoje su Osmanų imperija idėja. Dalis poemos skirta pagerbti Lietuvos didįjį kunigaikštį Vytautą, kuris aukštinamas už griežtumą ir valdingumą. Vytautas taip pat įvardijamas kaip tvarkos valstybėje ir jos galios sustiprinimo pavyzdys.
1524 m. poetas parašė giesmę „Nauja ir nuostabi pergalė prieš turkus liepos mėnesį“ (*Nova et miranda victoria de Turcis mense lulo*). Giesmėje apdainuojamas Lenkijos didžiojo etmono M. Firlej 1524 m. liepos 2 d. laimėtas mūšis prieš turkus prie Trembiovlio. Trečias didesnis M. Husoviano kūrinys – „Giesmė apie Šv. Hiacinto gyvenimą ir darbus“ (*De vita et gestis divi Hyacinthi carmen*) išleistas 1525 m. Poemoje kritikuojamas M. Liuterio mokymas ir senųjų tikėjimų apraiškos lietuvių ir žemaičių kraštuose.

Be šių kūrinių poetas yra sukūręs ir smulkesnių eilėraščių, vadinamų „Carmina minora“ (Mažosios giesmės). Iš viso tokių eilėraščių žinoma 11.
## Įamžinimas
Vilniaus miesto savivaldybės taryba 2013 m. vienai sostinės Antakalnio seniūnijos gatvei (šalia Antavilio ežero) suteikė Mikalojaus Husoviano vardą.

## Šaltiniai

## Nuoruodos
GIESMĖ APIE STUMBRO IŠVAIZDĄ, ŽIAURUMĄ IR MEDŽIOKLĘ
Austrijos-Vengrijos susitarimas

**Austrijos-Vengrijos susitarimas** – 1867 m. kovo 15 d. sudaryta sutartis tarp Austrijos imperatoriaus Franco Jozefo I ir vengrų nacionalinio judėjimo atstovų, vadovaujamų Ferenco Deako.

Pagal šį susitarimą Austrijos imperija virto dualistine Austrijos-Vengrijos monarchija, susidedančia iš Austrijos ir Vengrijos valstybių. Susitarime numatyta, kad Vengrija įgauna visišką savarankiškumą vidaus politikoje, o imperijos lygmenyje sprendžiami tik užsienio, gynybos ir finansų politikos klausimai.

Austrijos-Vengrijos sukūrimu buvo bandyta pašalinti užsitęsusią imperijos krizę, kurią sukėlė nacionalinių judėjimų stiprėjimas, kariniai pralaimėjimai Austrijos-Italijos kare 1859 m. ir Austrijos-Prūsijos kare 1866 m., panslavizmo įtakos augimas, taip pat imperijos centralizacijos pastangų žlugimas.

## Susitarimo sąlygos

Pagal šį susitarimą, bendromis Austrijos-Vengrijos institucijomis liko imperatorius, trys bendros ministerijos (užsienio reikalų, karo ir finansų) bei abiejų sudėtinių dalių delegacijos. Abi valstybės kiekvienam dešimtmečiui susitardavo dėl finansų, nustatydamos savo dalyvavimą bendrose išlaidose ir atlyginant bendrąsias valstybines skolas ir muitų bei prekybos unijas.
Cassie

**Cassie** (gimė kaip *Cassandra Ventura*, g. 1986 m. rugpjūčio 26 d.) – JAV atlikėja, geriausiai žinoma kaip singlo *Me & U* atlikėja, kuris tapo hitu 2006 m.

## Biografija

Cassie lankė „The Williams“ privačią mokyklą. Cassie pradėjo savo karjerą 14 metų, kaip modelis, pasirodydama „Delia's“, „Adidas“, „Abercrombie & Fitch“, ir „Seventeen“ reklamose. Kai baigė vidurinę mokyklą 2004 metais, ji pareiškė, kad ji ketina tobulinti savo muzikos ir modelio karjerą.

Niujorke – kur Cassie buvo modeliuotoja „Abercrombie and Fitch“, mokydavosi Brodvėjaus Šokių Centre (Broadway Dance Center. Prodiuseris Ryan Leslie 2004 metų pabaigoje, pastebėjo Cassie klubuose ir vakarėliuose, ir sakė, jog jautėsi lyg užburtas stovint prie jos. Ji galiausiai buvo supažindinta su juo per Sean „Diddy“ Combs', kuris jau dirbo su Cassie per vienas iš jos modeliavimo užduočių.

Netrukus po jos susipažinimo su Ryan Leslie, Cassie’s mama (kaip manoma) paprašė Cassie’s įrašyti dainą, jai kaip gimtadienio dovaną. Cassie kreipėsi į Leslie, kuris parašė duetą jiems, pavadintą „Kiss Me“.
Leslie taip pat parašė ir išleido Cassie’s pirmąjį singlą „Me & U“ (2005). 2006 metų kovą, Cassie Dainavo su Diddy’s disko ženklu „Bad Boy Records“.

Kai išleido dainą „Me & U“, daina tapo didžiuliu hitu – ypatingai Jungtinėse Valstijose. Ji užėmė trečią vietą „Billboard Hot 100“ , ketvirtą vietą „Billboard Pop 100“ ir pirmą vietą „Billboard's Hot R&B/Hip-Hop Songs“. Domėjimasis singlu „Long Way 2 Go“ buvo mažiau sėkmingas, jo viršūnė – 97 vieta „Billboard Hot 100“.

Cassie nusifilmavo Kanye West klipe "Stronger". Taip pat nusifilmavo filme *[[Step Up 2]]*, ir sukūrė dainą "Is It You?" garso takeliui. Taip pat išleido dvi naujas dainas "In Love With The DJ" ir "Turn the light off". Atlikėja dirba prie antrojo solinio albumo, kurio pavadinimas nėra žinomas, o išleidimo data – 2008 m. gegužės 20 d.

## Diskografija

### Albumai
**Cassie**
* Išleistas: 2006 m. rugpjūčio 8 d.
* Topų vietos: #4 U. S. *Billboard 200*, #2 U. S. R&B/Hip-Hop
* JAV pardavė: 300 000

## Nominacijos ir apdovanojimai
* 2007 „NRJ Music Awards“ buvo nominuota "Révélation Internationale" (Tarptautine Geriausia Nauja Atlikėja)

## Nuorodos
* Oficialus Puslapis
* Myspace
* 
* Lietuviškas puslapis 
*
Puerto Riko savivaldybės

**Puerto Riko savivaldybės**. Puerto Rikas, priešingai nei daugelis kitų JAV teritorijų, neturi aukštesnio lygio administracinių vienetų ir skirstomas tiesiog į savivaldybes (, ). Puerto Rike yra 78 savivaldybės. Savivaldybei vadovauja meras () ir taryba.

## Savivaldybės

## Šaltiniai
Marka

**Marka** (frankų kalba *marka* 'pasienis') – Karolio Didžiojo įkurtos imperijos pasienio provincija, teritorija, kuri labai svarbi kariniu požiūriu, kadangi jai tenka kariauti su karingais kaimynais, atremti jų smūgius. Markos turėdavo daug įtvirtinimų ir karinių pajėgų. Markos paprastai būdavo didesnės už analogiškas valdas karalystės gilumoje. Jas valdę markgrafai turėdavo daugiau valdžios negu grafai, valdę panašias vidines valdas.

Karolingų dinastijos laikais ši sąvoka paplito Europoje. Markomis ėmė vadinti panašias teritorijas, net jei jos niekada nebuvo Karolingų valstybės marka. Tokias netikras markas valdantys aristokratai dažnai buvo vadinami markizais.

Marka skirasi nuo buferinės zonos, nes buferinė zona paprastai būna neutrali, demilitarizuota, tuo tarpu marka būna labai įtvirtinta ir priklausoma nuo pagrindinės valstybės.

## Etimologija
Frankų žodis *marka* kilęs iš protogermaniško *marko*, o šis – iš proindoeuropietiškos šaknies **mereg-* 'kraštas, pakraštys, riba'. Iš šios šaknies kilę žodžiai: armėn. *marz* 'pasienis, kraštas', lot. *margo* 'pakraštys, riba', sen.  'pasienio kraštas', pers. *marz* 'pasienis, kraštas', normanų *mörk* 'pasienio kraštas, miškas' ir net angl. *mark* 'žymė, ženklas'. Atrodo, kad sen.  reiškė 'pasienis, riba; sienos ženklas', o vėliau ėmė reikšti 'bet koks ženklas'. Anglų kalboje *marka* vadinama *march*, ir šis žodis yra skolinys iš , o šis – kilęs iš frankų kalbos žodžio *marka*.

## Rytinės markos

Ypač daug markų Europoje X a. buvo pristeigta rytinėje Frankų karalystės dalyje, ten, kur dabar yra Vokietijos rytinė dalis (Meklenburgas, Brandenburgas, Saksonija, Tiuringija), Austrija. Visos jos atsirado užkariavus vietines germanų ir slavų gentis.

X a. atsirado didelės markos, tokios kaip Bilungo marka šiaurėje bei Gero marka į pietus nuo jos. Gero markai suskilus susiformavo daug naujų markų, tokių kaip Merseburgo marka, Meiseno marka, Lužicos marka, Ceico marka, Šiaurės marka.

Austrija atsirado iš markos, kuri vadinta Rytų marka (*Ostmark*).

## Ispanų marka ir Katalonija
Karolio Didžiojo sūnus Liudvikas (*Louis*) 801 m. iš maurų emyro atkariavo Barseloną ir įkūrė valdą, kuri tapo *Ispanų marka* (*Marca Hispanica*). Marką valdė Barselonos markgrafas, kuriam buvo pavaldžios mažesnės teritorijos (pilis ir aplinkinė teritorija, kiek per dieną apjoji arkliu), valdomos kaštelionų (), kurie buvo Barselonos markgrafo vasalai. Ispanų marka buvo nusėta kaštelionijomis. Visas kraštas vėliau buvo pavadintas *Catalunya* (*Katalonija*). IX a. Ispanų markoje atsirado *Cerdanya*, *Girona* ir *Urgell* grafystės, kurias kaip apanažą suteikdavo Barselonas markgrafai.

897 m. Barselonos markgrafystė buvo paskelbta paveldima (nuo 802 m. markgrafai buvo skiriami). 985 m. markgrafas Borelas II (*Borrell II*) paskelbė esąs nepriklausomas markgrafas.

## Danų marka
Šiuolaikinės Danijos pavadinimas (dan. *Danmark*; ) rodo, kad Danija kažkada buvo marka (*Danų marka*).
Tiška

**Tiška** (, apie 1452 m. – apie 1501 m.) – Lietuvos Didžiosios Kunigaikštystės bajoras, didikas, Lelijos herbo grafų giminės pradininkas, valstybės ir karinis veikėjas.

## Biografija

Kilęs iš Kijevo bajoro Kaleniko Miškovičiaus šeimos, Lietuvos didikų Tiškevičių giminės pradininkas. Sūnūs:
* Borisas Tiškovičius (mirė po 1498 m.), žmona Milakna Daškovič (*Miłochna Daszkowicz*)
* Levas Tiškevičius,
* Bazilis Tiškevičius,
* Gavrila Tiškevičius (m. po 1546 m.), žmona Nastasija Sapiegaitė (Nastazja Sapieha)
* Mykolas Tiškevičius.

Nuo 1524 m. karaliaus dvariškis.

## Šaltiniai

## Nuorodos
Bajamonas

**Bajamonas** () – miestas ir savivaldybė šiauriniame Puerto Rike. 224,0 tūkst. gyventojų (2000 m.). Mašinų, naftos perdirbimo, medienos apdirbimo pramonė. Kavos, greipfrutų, cukranendrių auginimas.

## Istorija

Bajamonas įkurtas 1772 m. ir pavadintas vietinio indėnų vado *Bahamon* vardu.
Karolina (Puerto Rikas)

**Karolina** () – miestas ir savivaldybė šiaurės rytų Puerto Rike, Atlanto vandenyno pakrantėje, netoli San Chuano. 186,1 tūkst. gyventojų (2000 m.). Svarbus prekybinis centras. Farmatikos, chemijos pramonė. Turizmas.
Kagvasas

**Kagvasas** () – miestas ir savivaldybė centriniame Puerto Rike, Centrinės Kordiljeros kalnuose, 32 km nuo San Chuano, Kagvaso slėnyje. Pro Kagvasą eina San Chuano–Ponsės plentas.

Mieste veikia cukraus, tabako, tekstilės, siuvimo, odos, elektronikos, stiklo, plastikų, metalo apdirbimo pramonė, vystomas turizmas. Apylinkėse auginamos cukranendrės, tabakas, vaismedžiai, plėtojama galvijininkystė, kasamas marmuras. Mieste yra katedra, istorijos muziejus.

## Istorija

Kaguaso miesto vardas kilo nuo vietinio indėnų kasiko Kagvaso (*Caguax*) vardo. Gyvenvietė įkurta 1775 m.

## Šaltiniai
Ponsė

**Ponsė** () – miestas ir savivaldybė Puerto Riko pietuose, Karibų jūros pakrantėje. 186,5 tūkst. gyventojų (2000 m.). Maisto, tekstilės, cemento, odos pramonė. Jūrų uostas (cukraus eksportas). Turistinis centras (istorinis senamiestis, *Plaza Las Delicias* aikštė, *Parque de Bombas* pastatas, katedra, Tibų indėnų centras ir kt.). Yra 3 universitetai, medicinos mokykla.

Ponsė įkurta 1848 m. Juan Ponce de León y Loayza (konkistadoro Juan Ponce de León provaikaičio). 1877 m. Ponsė įgavo miesto statusą. 1985 m. miestą nusiaubus uraganui Isabelei, kilo purvo nuošliauža, po kuria žuvo 129 gyventojai.
15-oji SS grenadierių divizija

**15-oji SS grenadierių divizija** (kitaip – **1-oji latvių divizija**) – Waffen-SS divizija, įkurta 1943 m. vasarį. 1943 m. lapkričio mėnesį dalyvavo mūšiuose Pskovo srityje, 1944 m. – Latvijoje. 1945 m. pradžioje performuota Vokietijoje ir dalyvavo mūšiuose Prūsijoje ir Pomeranijoje. 1945 m. gegužės pradžioje pasidavė sąjungininkams Šverine.
Jaučio kraujo ordinas

**Jaučio kraujo ordinas** () – sena Rutgerio universiteto brolija. Įkurta 1834 m., turi nemažai bendro su „Kaukolė ir kaulai“ draugija. Ji kasmet atrenka 12 jaunuolių, kuriuos pakviečia prisijungti prie draugijos ateinančiais metais. Tada naujieji nariai yra skatinami įrodyti savo ištikimybę, vykdant įvairiausias sudėtingas šunybes didžiausiam aukštosios mokyklos konkurentui – Prinstono universitetui.

Vienas iš labiausiai paminėjimo vertų pokštų – 1875 m. iš Prinstono pavogta patranka. „Jaučio kraujo ordino“ gretose yra pasireiškęs dabartinis NBA komisaras David Stern, Nobelio premijos laureatas Miltonas Frydmanas, buvęs FTB direktorius Louis Freeh.

„Jaučio kraujo ordinas“ yra seniausia dar veikianti slapta draugija Rutgerio universitete.
Šeimyniškių atodanga su konglomerato uola

**Šeimyniškių atodanga su konglomerato uola** – geologinis gamtos paveldo objektas, paskelbtas saugomu 2002 m.  Buvusiame Šeimyniškių žvyro karjere netoli Užpalių miestelio Utenos raj. atidengti masyvūs luitai, sudaryti iš nuosėdinės uolienos - konglomerato. Juos galima apžiūrėti atvykus keliu Užpaliai–Dusetos.

Netoli atodangos stūkso Šeimyniškių piliakalnis.

## Nuorodos

* Utenos turizmo ir informacijos centras. Konglomerato atodanga
* Saugomų teritorijų valstybės kadastras
Majaguesas

**Majaguesas** () – miestas ir savivaldybė vakarų Puerto Rike, Karibų jūros pakrantėje. 98,4 tūkst. gyventojų (2000 m.). Tekstilės, maisto (romo gamybos) pramonė. Prekybinis centras.

Majagueso savivaldybei priklauso ir 3 negyvenamos salos: Mona, Monitas ir Desečeo.

## Istorija

Majaguesas įkurtas ispanų 1760 m. ir pavadintas *Nuestra Señora de la Candelaria de Mayagüez*, o po trejų metų gavo savivaldos teisę. Į Majaguesą atvyko daugiausia imigrantai iš Kanarų salų.
Akolis (reikšmės)

**Akolis** reiškia:

* Akolis – miestas Akmolos srityje;
* Akolis – ežeras Kazachstane, Aktiobės srityje;
* Akolis – ežeras Kazachstane, Aktiobės srityje;
* Akolis – ežeras Kazachstane, Almatos srityje;
* Akolis – ežeras Kazachstane, Almatos srityje;
* Akolis – ežeras Kazachstane, Almatos srityje;
* Akolis – ežeras Kazachstane, Astanos srityje;
* Akolis – ežeras Kazachstane, Džambulo srityje;
* Akolis – ežeras Kazachstane, V. Kazachstano srityje;
* Akolis – miestelis Kazachstane, Almatos srityje.
Aresibas

**Aresibas** () – miestas ir savivaldybė šiaurės Puerto Rike, Atlanto vandenyno pakrantėje, 80 km į vakarus nuo San Chuano. Farmacijos, elektronikos, šaldytuvų pramonė. Netoli Arseibo miesto yra didžiausią radioteleskopą pasaulyje turinti Aresibo observatorija.

## Istorija
Aresibo vietovės ispanų apgyvendintos 1556 m., kai jie čia įkūrė nedidelį kaimelį. 1616 m. Aresibas gavo miesto statusą.

## Ekonomika

Aresibe plėtojama farmacijos pramonė, apylinkėse – žemės ūkis ir žvejyba.

## Šaltiniai
Aresibo observatorija

**Aresibo observatorija** arba **Nacionalinis Astronominis ir Jonosferos centras** – galingas radioteleskopas, esantis Puerto Rike, netoli Aresibo miesto. Pavaldus Kornelo universitetui ir Nacionaliniam mokslo fondui. Observatorijoje įrengtas 305 m skersmens radioteleskopas, kuriuo vykdomi radioastronomijos, atmosferos fizikos tyrimai.

Aresibo observatorija dažnai vaizduojama kino filmuose kaip kontaktų su ateiviais vieta.
Arojas

**Arojas** () – miestas ir savivaldybė pietryčių Puerto Rike, prie Karibų jūros. 20,2 tūkst. gyventojų (2000 m.).

## Istorija

Miestas įkurtas 1855 m.
Isabela (Puerto Rikas)

**Isabela** () – miestas ir savivaldybė šiaurės vakarų Puerto Rike, Atlanto vandenyno pakrantėje. 44,4 tūkst. gyventojų (2000 m.). Maisto, įrengimų pramonė. Apylinkėse vystoma gyvulininkystė, auginama kava, cukranendrės, tabakas, medvilnė, juka.
Gvainabas

**Gvainabas** () – miestas ir savivaldybė šiaurės Puerto Rike, tarp San Chuano ir Bajamono. 100,1 tūkst. gyventojų (2000 m.).

## Istorija

Miestas įkurtas 1769 m. Pedro R. Davilos.
Romos klubas

**Romos klubas** () – pasaulinė Idėjų kalvė, sudaryta iš iškilių intelektualų bei sprendimus priimančių asmenų, tokių kaip Fernando Henrique Cardoso, Rafael Hernandez Colon. Šie ir kiti nariai reguliariai susitikdavo nuo 1968 m. aptarti tai, ką jie vadina „pasaulio problematika“. Klubą įkūrė Aurelio Peccei. Jo tikslas – spręsti aplinkosaugos problemas, skatinti darnų ekonomikos ir aplinkos vystymąsi.

Remiantis „Romos klubo“ manifestu, jų tikslas yra veikti kaip „pasauliniam pasikeitimų katalizatoriui, kuris yra visiškai nepriklausomas nuo politinių, ideologinių ar verslo interesų“.

## Mitai apie Romos klubą
Nepaisant kilnių tikslų, daug konspiracijos teoretikų vis dar prisibijo klubo turimos galios. Kai kas netgi tiki, kad slaptas „Romos klubo“ tikslas yra „nugalėti“ JAV ir pertvarkyti pasaulį į 10 atskirų „karalysčių“.

## Nuorodos
* Apie Klubą
19-oji SS grenadierių divizija

**19-oji SS grenadierių divizija** (kitaip – **2-oji Latvių divizija**) – Waffen-SS divizija, suformuota 1944 m. sausio mėn.

1944 m. kovo – liepos mėnesiais dalyvavo mūšiuose Pskovo srityje, vėliau – Latvijoje. 1945 m. gegužės 9 d. pasidavė Tarybinei Armijai Kurše.
Bilderbergo grupė

**Bilderbergo grupė** () – maždaug 130 įtakingų verslininkų, finansininkų ir politikų grupė, kuri kartą metuose renkasi koferencijoje, kurioje dalyvauja tik kviestiniai dalyviai. Buvęs JAV gynybos sekretorius Donaldas Ramsfeldas bei Pasaulio banko prezidentas Paul Wolfowitz – vieni iš grupės narių. Josios pavadinimas kilęs nuo Bilderbergo viešbučio Nyderlanduose, kur vyko pirmasis oficialus grupės susitikimas 1954 metais, pavadinimo. Tuo metu grupės siekis buvo skatinti supratimą, bendravimą tarp Vakarų Europos ir Šiaurės Amerikos neformaliuose susitikimuose.

Kai kurių konspiracijos teoretikų manymu, grupė ir joje esantys elitiniai lyderiai yra atsakingi už valdžių perversmus, rinkimų rezultatų klastojimus ir net žmogžudysčių užsakymus.
Geologinis žemėlapis

**Geologinis žemėlapis** - specialios paskirties žemėlapis, skirtas vaizduoti geologines savybes. Stratigrafinės ribos gali būti išbrėžtos ant pasirinkto paviršiaus. Tai padaryti ne visada pavyksta dėl sluoksnių nevienalitiškumo, susimaišymo ar nedarnų.

Pirmasis žinomas geologinis žemėlapis gali būti Turino papirusas, kuris buvo išbraižytas 1150 m. pr. m. e. Šio žemėlapio tikslas buvo parodyti aukso slūgsojimo sąlygas Egipte.
Romanas Abramovičius

**Romanas Abramovičius** (; g. 1966 m. spalio 24 d. Saratove, Rusijos TFSR) – Rusijos milijardierius, tituluojamas vienu iš Rusijos oligarchų. 2003 m. buvo turtingiausias žmogus Jungtinėje Karalystėje. 

## Biografija
Gimė Saratove. Mama mirė kai jam buvo vieneri. Tėvas žuvo statybose kai Romanui buvo ketveri metai. Iki karo Abramovičiaus tėvo tėvai Nahimas Leibovičius ir Tojbe Stepanova gyveno Baltarusijoje, vėliau atvažiavo į Tauragę. 1974 m. atvažiavo pas savo dėdę Abraomą į Maskvą. 1983 m. baigė Maskvos 232 vidurinę mokyklą. 1983 m. įstojo į Uchtos industrinį institutą, Miškų technikos fakultetą. 1984-1986 m. tarnavo kariuomenėje. 90-ųjų pradžioje pradėjo verslą (tarpininkavimas ir prekyba). Vėliau pradėjo prekiauti nafta. Susipažino su Borisu Berezovskiu ir Boriso Jelcino šeima. Manoma, kad tai padėjo vėliau gauti nuosavybę į kompaniją "Sibneft". 
1999 m. buvo išrinktas į Rusijos Federacijos Valstybės Dūmą. 2000 m. paliko Valstybės Dūmą, nes tapo Čiukčių autonominės apygardos gubernatoriumi. 2003 m. už 140 mln. svarų įsigijo Anglijos futbolo klubą Chelsea FC. 2005 m. spalio mėn. pardavė savo kompanijos "Sibneft" akcijų paketą (75,7%) kompanijai "Gazprom" už 13,1 mlrd. dolerių. Kelis kartus bandė palikti gubernatoriaus postą. Tačiau 2005 m. spalio 16 d. buvo paskirtas antrajai kadencijai. 2008 m. liepos 3 d. prezidentas Dmitrijus Medvedevas nutraukė Abramovičiaus įgaliojimus. 2008 m. spalio 12 d. buvo išrinktas į Čiukčių autonominės apygardos dūmą ir tapo jos pirmininku.
2018 m. gegužės 28 d. gavo Izraelio pilietybę.

## Šeima
Buvo vedęs tris kartus. 
* Pirmoji žmona - Olga Lisova.
* Antroji žmona - Irina Abramovič (Malandina)
* Trečioji žmona - Darja Žukova.

## Šaltiniai

## Nuorodos
* Roman-Abramovich.com
Pliocenas

**Pliocenas** ( + ) – neogeno periodo epocha, prasidėjusi prieš 5,332 mln. metų ir pasibaigusi prieš 2,588 mln. metų. Prieš šią epochą buvo mioceno epocha, o po – pleistoceno epocha. Skiriamas ankstyvasis (zanklis, prasidėjo prieš 5,332 mln. m.) pliocenas ir vėlyvasis (piačenzis, prieš 3,6 mln. m.) pliocenas. Šiuo laikotarpiu suaktyvėjo vulkanų veikla bei alpinė kalnodara, susidarė kvarcinis smėlis, klintys, gipsas, rudosios anglys, siera, druskos. Prasislinko žemynai.

Termino „pliocenas“ autorius – škotas Čarlsas Laelis, pasiūlęs padalinti terciarą į keturias epochas. Termino bendraautoriumi galima laikyti ir W. Whewell'į (Č. Laelio draugas, padėjęs rašyti „Geologijos pagrindus“ 1830 m.). Pliocene atsirado ir greičiausiai išnyko artimi žmogui australopitekai. Taip pat atsirado hominidai. Klimatas ankstyvajame periode buvo šiek tiek šiltesnis ir drėgnesnis nei dabar, tačiau po to pamažu vėso, sausėjo, klimatas darėsi sezoniškas, prasidėjo jo svyravimai.  

## Taip pat skaitykite

* Terciaras

## Šaltiniai
Geoterminis šildymas

**Geoterminis šildymas** – pastatų šildymo sistema, naudojanti Žemės gelmių šilumą.

Šalyse, kuriose gausu karštųjų versmių, šildymui dažnai naudojama jų energija. Tačiau didžiojoje pasaulio dalyje naudojama paviršiniuose žemės sluoksniuose susikaupusi Saulės energija. Šią energiją įsisavinti padeda įrenginys, vadinamas šilumos siurbliu.

Žemėje susikaupusi šiluma surenkama kolektoriumi, kuris įrengiamas horizontalus (tam tikrame gylyje žemėje ar vandens telkinyje išvedžiojamas vamzdynas, kurio ilgis priklauso nuo pastato šilumos poreikio ir grunto tipo) arba vertikalus (vamzdynas įleidžiamas į gręžinį, kurio gylis priklauso nuo pastato šilumos poreikio). Šilumos šaltinis vienais atvejais būna gruntas, kitais – vanduo.

Kolektoriaus vamzdžiais cirkuliuoja neužšąlantis geoterminis skystis, kuris perneša šilumą iš šilumos šaltinio į šilumos siurblį. Čia atnešta šiluma išgarina šilumos siurblyje cirkuliuojantį freoną. Jo dujų temperatūrą dar padidina įmontuotas kompresorius. Ši šiluma perduodama toliau, į namo šildymo sistemą bei šilumos siurblio vandens baką, skirtą karštam vandeniui ruošti.

Šilumos siurblys naudoja šiek tiek elektros energijos, tačiau jos sąnaudos yra nepalyginti mažesnės nei kitų šildymo sistemų.

Šilumos siurbliai gaminami dviejų tipų: vienvalenčiai ir dvivalenčiai. Vienvalenčiai šilumos siurbliai pastatui šildyti naudoja vien iš žemės gaunamą energiją, o elektra juose naudojama vien kompresoriui ir cirkuliaciniams siurbliukams varyti. Dvivalenčiai šilumos siurbliai veikia panašiu principu, tačiau pritrūkus galios (pavyzdžiui, šaltesnį metų mėnesį) šilumos trūkumą kompensuoja elektriniu šildymu.

Geoterminis šildymas montuojamas ir privačiuose namuose, ir didesniuose objektuose, tokiuose kaip viešbučiai, mokyklos, šiltnamiai, įvairios gamyklos ir kitur.

## Geoterminis šildymas Lietuvoje
Klaipėdoje veikia Klaipėdos parodomoji geoterminė jėgainė, kuri tiekia šiluminę energiją, išgautą geoterminiu būdu.

## Šaltiniai
Olborgas

**Olborgas** – uostamiestis šiaurės Danijoje. Išvystyta laivybos, cemento, chemijos, tekstilės, alkoholio pramonė. Yra *Ålborghallen* (nuo 1953 m.) parodų ir koncertų halė, Olborgo universitetas (nuo 1974 m.), tiltas ir tunelis į šiaurę. Nuo viduramžių išlikę Šv. Dvasios vienuolynas (1431 m.), Šv. Budolfo katedra (apie 1500 m.), pilis (1539 m.). Taip pat yra istorijos ir meno muziejus, vikingų kapinių liekanos *Lindholm* kalvose.

## Istorija

Žinomas maždaug nuo 1000 metų, vienas seniausių šalies miestų. Miesto teises gavo 1342 m., nuo 1554 m. vyskupijos centras. Po Grafų karo (religinis pilietinis karas 1533–1536 m.) tapo svarbiu verslo ir prekybos centru.

## Sportas
### Futbolas
* Aalborg BK
* Aalborg Chang IK
* Nørresundby BK

## Galerija

File:Gammel_Mølle_malet_af_vinhandler_Bock_c._1830.jpg|Vandens malūnas 1830 m. paveikslas
File:Aalborg_2010_-_100_ubt.JPG|Miestas iš vakarų pusės
File:Aalborghus_Slot,_29_april_2008,_billede_6.jpg|Dvaro pastatai
File:Old_City_Hall_(Aalborg).jpg|Rotušė
File:Jørgen1.JPG|Jørgen Olufsen`o namas
File:Aalborg_NyTorv_2004_ubt.jpeg|Senamiestyje
File:Aalborg_Teater_(2006).jpg|Teatras
File:KUNSTEN_Aalborg_2006.jpg|Modernaus meno muziejus/galerija
File:VorFrueKirke-Aalborg-1.jpg|bažnyčia
File:AAUNI05_ubt.jpg|Universiteto pastatas
File:Aalborg_Limfjordsbroen_2.jpg|Tiltas naktį
File:Aalborg_train_station-rotated.jpg|Geležinkelio stotis
File:The_World_in_Aalborg.jpg|Kruizinis laivas uoste
File:Aalborg_Sygehus_Syd_2011_ubt.JPG|Universtetinė ligoninė
File:Cemisle_at_Aalborg_Portland_2009.JPG|Uoste
File:LIMFJORD_AALBORG_2011_ubt.JPG|Pramonės rajonas
File:Limfjorden_zs_1_ubt.JPG|Miestas žiemos metu
File:LindealleKildeparkenForaar2009.JPG|*Kildeparken* 2009
File:Aalborg_2010_-_125_ubt.JPG|Miestas 2010
File:Aalborg_-_Lindholm_Høje_10_ies.jpg|Akmenų instaliacija


## Nuorodos

*Satellite image from Google Maps
*About Aalborg from Nordjyske Medier (local media group)
*Aalborg Kommune (Aalborg miesto svetainė)
*VisitAalborg (Aalborg Tourist Office)
*Aalborg University
*Aalborg University 
*Public Transport in Aalborg and surroundings 
*Aalborg Akvavit
*Ålborgtårnet  
*Instagram Photos of Aalborg 
*Aalborg Carnival Information
Huarasas

**Huarasas** (, ) – miestas vakarinėje Peru, *[[Callejón de Huaylas]]* slėnyje, prie Santos upės, *[[Cordillera Blanca]]* papėdėje, 3052 m aukštyje. Ankašo regiono bei Huaraso provincijos sostinė. Keliai į Čimbotę, Kasmą, Limą. Į šiaurę nuo miesto yra *Anta* oro uostas.

Huarasas – turistinis centras. Iš miesto vyksta ekspedicijos į Huaskarano nacionalinį parką, Baltąją Kordiljerą ir Huaihuašo Kordiljeros kalnus.

## Istorija

Miestas įkurtas 1574 m. ispanų konkistadorų. Huarasas yra seismiškai aktyvioje zonoje, 1970 m. Ankašo žemės drebėjimo metu didelė miesto dalis buvo sugriauta, žuvo 10 tūkst. gyventojų.

## Sportas
* Real Áncash FC – futbolo klubas;
* Real Áncash FC (moterys) – moterų futbolo klubas;
* *Estadio Rosas Pampa* – futbolo stadionas, talpinantis 20 tūkst. žiūrovų.

## Šaltiniai

## Nuorodos
* Oficiali svetainė